Foto: AP Kanadaning Nyu-Bransuik shahrida istiqomat qiluvchi ikki nafar fuqaro xurmacha qiliqlari uchun hibsga olindi. Ular McDonald’s restoraniga kvadrosikl sudragan divanda borganliklari uchun politsiya e’tiborini tortgan, deb xabar qiladi CTV News. «Politsiya ofitseri avtomobilidagi chiroqlarni yoqqanida kvadrosikl juftakni roslagan, — degan huquq-tartibot idorasi vakili. — Divan esa kvadrosiklga bog‘langan bo‘lgan, yo‘lovchilar McDonald’s yonida qolishgan. Ular mast bo‘lishgan». Keyinroq, kvadrosikl aniqlanib, musodara qilingan. Biroq, haydovchini topishning iloji bo‘lganicha yo‘q. Ikki nafar ushlangan shaxsga ayblov e’lon qilinishi aytilmoqda. Ammo, ular nimada ayblanishi noma’lum.